text: Controlat l'incendi forestal del Perelló que ha cremat 230 hectàrees - La Cala RTV
  Controlat l'incendi forestal del Perelló que ha cremat 230 hectàrees
  juny 11 2019 14/06/2019
  Els Bombers havien estabilitzat l'incendi a primera hora del matí. El foc, que ha estat provocat per una crema de restes agrícoles sense permís, ha calcinat la zona de les Collades.
  Els Bombers han donat per controlat, aquesta tarda, l'incendi del Perelló, que ha cremat la zona de les Collades, a l'alçada del parc eòlic. A primera hora del matí, havien aconseguit estabilitzar-lo.
  El primer gran incendi de la campanya d'enguany ha cremat 230 hectàrees de pi blanc i matolls. Un 75% de l'àrea cremada pertany a l'Espai d'Interès Natural del Tossal de Montagut.
  Mapa del perímetre i superfície provisional afectada #IFPerelló elaborat per #AgentsRurals👇🏼 pic.twitter.com/6jH8VqCOjK
  — Agents Rurals (@agentsruralscat) June 11, 2019
  A hores d'ara, diverses dotacions continuen treballant al llarg dels 17 quilòmetres de perímetre de l'incendi per extingir-lo. La humitat de l'ambient i algun plugim ajuda la feina dels Bombers.
  📹 Imatges aèries #bomberscat de #IFPerelló (des del flanc dret). pic.twitter.com/EEnOtWAbJa
  Un incendi que es va originar per la crema d'unes restes agrícoles que no disposaven de permís, segons han assegurat ara els Agents Rurals. El pagès serà denunciat i podria haver de fer front a la responsabilitat civil.
  Per a cremes agrícoles cal autorització d'@agriculturacat:
  👉S'han de fer només en l'horari autoritzat
  👉A una distància mínima de 25m de vegetació forestal
  👉S'han de fer piles petites
  👉Les flames no poden superar els 3m alçada
  👉Cal apagar les brases
  👉No es pot fer amb vent pic.twitter.com/mmmZLy6XYk
  D'altra banda, les persones que van ser desallotjades ahir de diferents masies aïllades han pogut tornar avui al matí als seus domicilis. Aquest és el segon gran incendi que pateix El Perelló en set anys.